מאחר שרק 4 המממנות של התחרות (בריטניה, גרמניה, ספרד וצרפת) והזוכה משנה שעברה עולות אוטומטית לגמר התחרות (והחל משנת 2011 גם איטליה), נאלצה סן מרינו להשתתף בחצי הגמר של התחרות. ב-2008 החל תהליך בחירה חדש למדינות המשתתפות באחד מחצאי הגמר על-מנת לצמצם הצבעות ממדינות שכנות והצבעות מהגרים כפי שהתרחש עד אז. הגרלת המדינות לחצאי הגמר שהתרחשה ב-28 בינואר 2008, העלתה שסן מרינו תיקח חלק בחצי הגמר הראשון שנערך ב-20 במאי 2008. אף על פי שהיא נבחרה לקחת חלק בחצי הגמר הראשון, הודיעה רשת השידור הסן מרינית שהיא תשדר את שני חצאי הגמר, ובכך תאפשר לחלקים באיטליה לצפות באירוויזיון בפעם הראשונה זה שנים אחדות.